สวัสดีค่ะ อยากขอคำปรึกษาหน่อยค่ะ เดือนมิถุนายนหนูมีประจำเดือนวันที่15-19 จำนวน4วัน แล้ววันที่22หนูก็มีอะไรกับแฟน แบบป้องกันโดยใช้ถุงยางอนามัย และพอดีเกิดหลุดแต่ไม่มีการหลั่งในค่ะ พอจากวันนั่น วันที่1กรกฏาคมหนูก็ทำกิจกรรมกับแฟน และป้องกันเช่นเคย แต่วันที่2-5กรกฎาคมมีเลือดไหลเหมือนประจำเดือนทั้งหมด4วัน ซึ่งตามกำหนด ประจำเดือนหนูต้องมาช่วง28วัน แต่ตั้งแต่วันที่2-5กรกฎา ถึงวันนี้ประจำเดือนหนูยังไม่มามีแต่เลือดออกนิดๆค่ะ และหนูพักผ่อนน้อยและนอนดึกด้วยค่ะ วันนี่หนูตรวจชุดตั้งครรถ์ ผลออกมาไม่ตั้งครรถ์ค่ะหนูจะมีสิทธิ์ท้องไหม ค่ะ
สวัสดีค่ะ การมีเพศสัมพันธ์แต่ถุงยางอนามัยหลุดและมีการหลั่งนอกนัน ยังทำให้มีโอกาสตั้งครรภ์ได้อยู่ประมาณ 4-20% ค่ะหากมีประจำเดือน 15-19 มิย. เลือดที่ออกมาช่วง 2-5 กค. อาจจะเร็วเกินไปเล็กน้อยที่จะเป็นเลือดประจำเดือน และอาจเป็นเลือดออกผิดปกติจากสาเหตุต่างๆเช่น การติดเชื้อหรือมีเนื้องอกของอวัยวะสืบพันธุ์ ผลข้างเคียงจากการใช้ยาคุม ฮอร์โมนจากรังไข่ไม่สมดุล โรคไทรอยด์ทำงานผิดปกติ ส่วนภาวะแทรกซ้อนจากการตั้งครรภ์จากการมีเพศสัมพันธ์ในวันที่ 22 มิย ก็ยังคิดถึงได้เช่นเดียวกันดังนั้นควรซื้อชุดตรวจครรภ์ทางปัสสาวะมาตรวจเองเบื้องต้นอีกครั้ง ให้ผลบวกได้ตั้งแต่ 10-14 วันหลังปฏิสนธิ ดังนั้นตอนนี้น่าจะพอให้ผลบวกได้แล้ว หากให้ผลลบ แต่ประจำเดือนก็ยังไม่มา อาจจะรอตรวจยืนยันอีกครั้งที่อีก 1 สัปดาห์ หรือไปยืนยันผลที่รพ.ค่ะ